ระเบียบกรุงเทพมหานครระเบียบกรุงเทพมหานครว่าด้วยหลักเกณฑ์การใช้จ่ายเงินทุนหมุนเวียนบัตรประกันสุขภาพในกิจการของสถานพยาบาลสังกัดกรุงเทพมหานครพ.ศ.๒๕๓๙-------------------------- อาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทมหานคร พ.ศ. ๒๕๒๘ และข้อ ๒๐แห่งข้อบัญญัติกรุงเทพมหานครเรื่อง วิธีการงบประมาณ พ.ศ. ๒๕๒๙ผู้ว่าราชการกรุงเทพมหานครจึงกำหนดระเบียบว่าด้วยหลักเกณฑ์การใช้จ่ายเงินทุนหมุนเวียนบัตรประกันสุขภาพในกิจการของสถานพยาบาลสังกัดกรุงเทพมหานครขึ้นไว้ดังต่อไปนี้ ข้อ ๑ระเบียบนี้เรียกว่า "ระเบียบกรุงเทพมหานครว่าด้วยหลักเกณฑ์การใช้จ่ายเงินทุนหมุนเวียนบัตรประกันสุขภาพในกิจการของสถานพยาบาลสังกัดกรุงเทพมหานคร พ.ศ. ๒๕๓๙" ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ให้ปลัดกรุงเทพมหานครรักษาการตามระเบียบนี้ หมวด ๑ ข้อความทั่วไป ------------------------ ข้อ ๔ในระเบียบนี้ "เงินทุน" หมายความว่า เงินทุนหมุนเวียนบัตรประกันสุขภาพตามระเบียบกระทรวงสาธารณสุขว่าด้วยเงินทุนหมุนเวียนบัตรประกันสุขภาพพ.ศ. ๒๕๓๘ ที่คณะกรรมการจัดสรรให้กรุงเทพมหานคร "สำนักงานเงินทุน" หมายความว่า สำนักงานเงินทุนหมุนเวียนบัตรประกันสุขภาพกรุงเทพมหานครที่ผู้ว่าราชการกรุงเทพมหานครจัดตั้งขึ้น เพื่อบริหารเงินทุนหมุนเวียนบัตรประกันสุขภาพ "สำนักงานเงินทุนสาขาย่อย"หมายความว่า สำนักงานเงินทุนหมุนเวียนบัตรประกันสุขภาพของสถานพยาบาล "คณะกรรมการ" หมายความว่าคณะกรรมการบริหารเงินทุนหมุนเวียนบัตรประกันสุขภาพตามระเบียบกระทรวงสาธารณสุขว่าด้วยเงินทุนหมุนเวียนบัตรประกันสุขภาพพ.ศ. ๒๕๓๘ "คณะอนุกรรมการ" หมายความว่า คณะอนุกรรมการบริหารเงินทุนหมุนเวียนบัตรประกันสุขภาพกรุงเทพมหานครซึ่งผู้ว่าราชการกรุงเทพมหานครแต่งตั้ง "ธนาคาร" หมายความว่า ธนาคารเพื่อการเกษตรและสหกรณ์การเกษตร หรือธนาคารรัฐวิสาหกิจแห่งอื่นที่คณะกรรมการบริหารเงินทุนหมุนเวียนบัตรประกันสุขภาพกำหนด "การประกันสุขภาพ" หมายความว่า การที่ประชาชนได้รับประกันว่าจะได้รับบริการทางการแพทย์และอนามัยอันจำเป็นที่มีประสิทธิภาพได้คุณภาพและมาตรฐานโดยไม่ต้องเสียเงินค่าบริการ "บัตรประกันสุขภาพ" หมายความว่า บัตรที่ออกให้แก่ผู้มีประกันตามระเบียบกระทรวงสาธารณสุขว่าด้วยบัตรประกันสุขภาพ พ.ศ. ๒๕๓๘ "การบริการทางการแพทย์" หมายความว่า การบริการทางการแพทย์และการอนามัยพื้นฐานอันจำเป็นเพื่อการส่งเสริมสุขภาพการป้องกันโรค การวินิจฉัยโรค การรักษาพยาบาล การป้องกันความพิการและการฟื้นฟูสมรรถภาพและการอื่นเพื่อสุขภาพที่สถานพยาบาลจัดขึ้น "สถานพยาบาล" หมายความว่า โรงพยาบาลและศูนย์บริการสาธารณสุขในสังกัดกรุงเทพมหานคร "ผู้มีประกัน" หมายความว่า ผู้มีชื่อในบัตรประกันสุขภาพตามระเบียบกระทรวงสาธารณสุขว่าด้วยบัตรประกันสุขภาพ พ.ศ. ๒๕๓๘ ข้อ ๕การบัญชี ให้ปฏิบัติตามระบบบัญชีเงินทุนหมุนเวียนบัตรประกันสุขภาพ ตามที่สำนักงานประกันสุขภาพสำนักงานปลัดกระทรวงสาธารณสุขกำหนด ข้อ ๖การดำเนินการเกี่ยวกับบัตรประกันสุขภาพ ให้ถือปฏิบัติตามระเบียบกระทรวงสาธารณสุขว่าด้วยบัตรประกันสุขภาพ พ.ศ. ๒๕๓๘ ข้อ ๗การใดที่มิได้กำหนดไว้ในระเบียบนี้ ให้ถือปฏิบัติตามระเบียบคณะกรรมการบริหารเงินทุนหมุนเวียนบัตรประกันสุขภาพ หมวด ๒ การรับเงินทุน ------------------------ ข้อ ๘การรับเงินทุน ให้สำนักงานเงินกองทุนออกใบเสร็จรับเงินตามระเบียบของทางราชการทุกครั้งเว้นแต่รายรับซึ่งตามลักษณะไม่อาจออกใบเสร็จรับเงินได้ก็ให้ใช้หลักฐานการรับเงินแทน ใบเสร็จรับเงินให้ใช้แบบที่กำหนดไว้ในระเบียบคณะกรรมการบริหารเงินทุนหมุนเวียนบัตรประกันสุขภาพ ว่าด้วยการรับเงิน การจ่ายเงินและการเก็บรักษาเงิน พ.ศ. ๒๕๓๘ หมวด ๓ การจ่ายเงินทุน ------------------------ ข้อ ๙เงินทุนให้จ่ายได้เพื่อส่งเสริมให้ประชาชนได้รับประโยชน์จากการบริการทางการแพทย์ในการประกันสุขภาพ ดังต่อไปนี้ (๑)จ่ายเป็นค่าบริการทางการแพทย์ที่หน่วยบริการให้แก่ผู้มีประกันจำแนกเป็นประเภทรายจ่ายดังนี้ ก ค่าบริการด้านการอนามัยขั้นพื้นฐาน ขค่ารักษาพยาบาลกรณีปกติภายในเครือข่ายบริการ ค ค่ารักษาพยาบาลกรณีส่งต่อหรือฉุกเฉินหรือจำเป็นต้องรักษานอกเครือข่าย งค่ารักษาพยาบาลข้ามเขตกรณีย้ายถิ่นที่อยู่ชั่วคราว และใช้บัตรข้ามเขต จ เงินชดเชยค่ารักษาพยาบาลกรณีพิเศษ (๒)จ่ายเป็นค่าบริหารจัดการของสำนักงานเงินทุน ก ค่าจ้างชั่วคราว ข ค่าจ้างประจำ ค ค่าเบี้ยประชุม ฆ ค่าตอบแทนส่งเสริมการจำหน่ายบัตร ง ค่าตอบแทนเจ้าหน้าที่ปฏิบัติงาน จ ค่าวัสดุ ฉ ค่าใช้สอย ช ค่าสาธารณูปโภค ซ ค่าครุภัณฑ์ ฌ ค่าที่ดิน - สิ่งปลูกสร้าง ข้อ ๑๐ การจ่ายเงินทุนเป็นค่าบริการทางการแพทย์ ให้เป็นไปตามหลักเกณฑ์อัตรา วิธีการ และเงื่อนไขที่คณะอนุกรรมการ ฯ กำหนด ข้อ ๑๑ การจ่ายเงินค่าตอบแทนส่งเสริมการจำหน่ายบัตรให้จ่ายได้ในอัตราไม่เกินบัตรละ ๒๕ บาท ข้อ ๑๒ การจ่ายเงินค่าตอบแทน ให้เป็นไปตามอัตรามติคณะกรรมการกำหนดโดยความเห็นชอบของกระทรวงการคลัง ข้อ ๑๓ เงินค่าใช้จ่ายของสำนักงานเงินทุนถ้ามีเหลือให้นำไปรวมจัดสรรเป็นค่าใช้จ่ายของสำนักงานเงินทุนในปีถัดไป หมวด ๔ การเก็บรักษาเงินทุน ------------------------- ข้อ ๑๔ บัญชีเงินรายรับ ให้มีบัญชีเดียวชื่อบัญชี"เงินทุนหมุนเวียนบัตรประกันสุขภาพ รายรับ" และเรียกชื่อย่อว่า"เงินทุนบัญชีที่ ๑"เพื่อรับเงินรายรับของเงินทุนทั้งหมด บัญชีเงินรายจ่ายเพื่อค่าบริการทางการแพทย์ใช้ชื่อบัญชีว่า "เงินทุนหมุนเวียนบัตรประกันสุขภาพรายจ่ายค่าบริการ (ชื่อสำนักงาน)"และเรียกชื่อย่อว่า "เงินทุนบัญชีที่ ๒ (ชื่อสำนักงาน)" เพื่อรับเงินที่ได้รับจัดสรรเป็นค่าบริการทางการแพทย์และเพื่อจ่ายให้หน่วยบริการต่อไป สำหรับการจ่ายเงินจากบัญชีเงินทุนรายจ่ายค่าบริการทางการแพทย์ให้สถานพยาบาลให้ใช้วิธีโอนเข้าบัญชีเงินฝากบำรุงงานประกันสุขภาพของแต่ละสถานพยาบาลที่เปิดไว้ในธนาคาร โดยบัญชีแยกต่างหากจากระบบบัญชีเงินบำรุงปกติเว้นแต่กรณีจำเป็นจะใช้วิธีอื่นเป็นครั้งคราวก็ได้ บัญชีเงินรายจ่ายเพื่อค่าบริหารจัดการใช้ชื่อบัญชีว่า "เงินทุนหมุนเวียนบัตรประกันสุขภาพรายจ่ายค่าบริหาร(ชื่อสำนักงานหรือสถานบริการ)"และเรียกชื่อย่อว่า "เงินทุนบัญชีที่ ๓ (ชื่อสำนักงานหรือสถานบริการ)"เพื่อรับเงินที่ได้รับจัดสรรเป็นค่าบริหารจัดการและจ่ายให้ผู้มีสิทธิรับเงินต่อไป ข้อ๑๕เงินทุนให้ฝากธนาคารเป็นบัญชีประเภทเงินฝากประจำและเงินฝากออมทรัพย์ แต่ถ้าสำนักงานเงินทุนมีกรณีต้องจ่ายเป็นเช็คให้เปิดบัญชีกระแสรายวันควบคู่ไปด้วยก็ได้ ข้อ ๑๖ การสั่งจ่ายเงินออกจากบัญชีเงินฝาก ให้เป็นอำนาจของผู้อำนวยการสำนักงานเงินทุนหรือผู้ที่ผู้อำนวยการสำนักงานเงินทุนมอบหมาย ข้อ ๑๗ เงินรายรับให้นำฝากในบัญชีเงินทุน บัญชีที่ ๑ ภายใน ๕ วันทำการนับแต่วันที่ได้รับเงิน ข้อ ๑๘การจ่ายเงินจากบัญชีเงินทุนรายจ่ายค่าบริหารจัดการให้แก่ผู้มีสิทธิรับเงิน โดยปกติให้จ่ายเป็นเช็คหรือใบถอนเงินออมทรัพย์แบบไม่ใช้สมุดของธนาคารเว้นแต่กรณีจำเป็นจะเบิกเป็นเงินสดมาจ่ายให้แก่ผู้มีสิทธิรับเงินก็ได้แต่วงเงินต้องไม่เกินห้าพันบาท ข้อ ๑๙ ให้สำนักงานเงินทุนหมุนเวียนบัตรประกันสุขภาพกรุงเทพมหานครมีเงินทุนค่าบริหารจัดการเป็นเงินสดทดรองจ่ายคงเหลือสิ้นวัน ณสำนักงานภายในวงเงินไม่เกินสองหมื่นบาท สำหรับสำนักงานเงินทุนสาขาย่อยเขตปฏิบัติการให้ผู้อำนวยการสำนักงานเงินทุนสาขากำหนดวงเงินสดทดรองจ่ายตามความจำเป็นแต่ไม่เกินวงเงินตามวรรคหนึ่ง ข้อ ๒๐ ในกรณีที่มีเหตุพิเศษสมควรปฏิบัติเป็นอย่างอื่นหรือกรณีที่มิได้กำหนดไว้ในระเบียบนี้ให้นำเสนอผู้ว่าราชการกรุงเทพมหานครพิจารณาสั่งการเป็นกรณี ๆ ไป ทั้งนี้ ตั้งแต่บัดนี้เป็นต้นไป ประกาศณ วันที่ ๗ มิถุนายน พ.ศ. ๒๕๓๙ พิจิตต รัตตกุล ผู้ว่าราชการกรุงเทพมหานคร[รก.๒๕๓๙/๕๗ง/๒๗/๑๖ กรกฎาคม ๒๕๓๙] ธิดาวรรณ/ แก้ไข ๒๐ ส.ค. ๒๕๔๕ B+A(C)